ပညာ သမာ၊ အာဘာ နတ္ထိ

ပညာ သမာ၊ အာဘာ နတ္ထိ သည် မြန်မာဆိုရိုးစကား ဖြစ်သည်။ အဓိပ္ပာယ် “ပညာ သမာ၊ အာဘာ နတ္ထိ” ဆိုသည်မှာ “ပညာနှင့်တူသော အလင်းရောင်သည် မရှိ” ဟု အဓိပ္ပာယ်ရသည်။ (ပညာသမာ-ပညာနှင့်တူသော၊ အာဘာ-အရောင်သည်၊ နတ္ထိ-မရှိ။) ပညာသည် လူသားတို့၏ ဘဝလမ်းခရီးကို လင်းထိန်စေနိုင်သော အလင်းရောင်နှင့် တူသည်။ အမှောင်ထုကို ဖယ်ရှားပေးနိုင်သော အလင်းရောင်ကဲ့သို့ပင် ပညာသည်လည်း အမှားအမှန်ကို ဝေဖန်ပိုင်းခြားနိုင်စွမ်း၊ ပြဿနာများကို ဖြေရှင်းနိုင်စွမ်းနှင့် ဘဝကို တိုးတက်အောင် တည်ဆောက်နိုင်စွမ်းတို့ကို ပေးစွမ်းနိုင်သည်။ ထို့ကြောင့် ပညာသည် အဖိုးတန်ဆုံး အလင်းရောင်ပင် ဖြစ်သည်။ ကိုးကားချက်များ “ပညာ သမာ၊ အာဘာ နတ္ထိ၊ မြတ်မုနိ၊ ဟောရှိကျမ်းကိုကိုး၊” [၁၂၂၅-ခန့်] ဟံချုပ်။ ၃၉၇။ “ပညာ သမာ၊ အာဘာ နတ္ထိ ဆိုရိုးရှိ၏သို့ စာပေပညာသည် လူမျိုး တိုင်း၏ မီးရှူးတန်ဆောင် အလင်းရောင်ပင် ဖြစ်၏။” [၁၃၂၈] ဝေါကောက်။ နိဒါန်း။ ကိုးကား Category:မြန်မာဆိုရိုးစကားများ